Iran: Amin Khaki vrygelaat - Geopende Deure
Op die Frontlinies Op die Frontlinies Iran: Amin Khaki vrygelaat
Vriende van Amin Khaki is verheug dat Amin vrygelaat is uit die Ahvaztronk in Iran.
Op 5 Maart 2014 was Amin Khaki, asook Hossein Barounzadeh, Mohammad Bahrami en Rahman Bahmani, onder agt mense wat gewelddadig gearresteer is tydens ŉ piekniek in Shush. Elkeen van hulle is tronkstraf van een jaar opgelê omdat hulle die Evangelie in Iran verkondig.
Die vonnisse is herbevestig tydens ŉ verhoor wat op 1 Februarie 2016 plaasgevind het, maar die aangeklaagdes is nie dadelik tronk toe gestuur nie. Al vier Christene het verlede maand (Junie) aangemeld by Ahvaz-tronk om die oorblywende deel van hul vonnisse uit te dien. Amin is wel verlede week vrygelaat, en hoef boonop ook nie ŉ voormalige opgeskorte vonnis van een jaar uit te dien nie.
Hossein Barounzadeh, Mohammad Bahrami en Rahman Bahmani moet nog vier maande van hulle vonnisse uitdien.
Iran is #9 op die Geopende Deure 2016 Wêreldwaarnemingslys van plekke waar Christene die ergste vervolging ervaar.